N Á R O D N Á R A D A  S L O V E N S K E J R E P U B L I K Y

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. KNR-VLPNM-0898/2024

**369a**

**Správa**

**Výboru Národnej rady Slovenskej republiky pre ľudské práva a národnostné menšiny o prerokovaní návrhu na voľbu predsedníčky Úradu na ochranu osobných údajov Slovenskej republiky (tlač 369)**

**-----------------------------------------------------------------------------------------------------------------**

Výbor Národnej rady Slovenskej republiky pre ľudské práva a národnostné menšiny podáva Národnej rade Slovenskej republiky správu o prerokovaní návrhu na voľbu predsedníčky Úradu na ochranu osobných údajovSlovenskej republiky (tlač 369):

Podpredseda Národnej rady Slovenskej republiky svojím rozhodnutím z 20. júna 2024 č. 379 pridelil predmetný návrh Výboru Národnej rady Slovenskej republiky pre ľudské práva a národnostné menšiny s tým, že ako gestorský výbor v určenej lehote podá Národnej rade správu o výsledku prerokovania uvedeného materiálu a návrh na uznesenie Národnej rady SR.

Výbor Národnej rady Slovenskej republiky pre ľudské práva a národnostné menšiny prerokoval uvedený návrh na svojej 19. schôdzi dňa 25. júna 2024 a prijal k nemu uznesenie č. 32. V zmysle tohto uznesenia výbor **odporučil** Národnej rade Slovenskej republiky **zvoliť JUDr. Zuzanu Valkovú** za predsedníčku Úradu na ochranu osobných údajov Slovenskej republiky a uložil podpredsedovi výboru Ivanovi Hazuchovi spracovať výsledky rokovania výboru do písomnej správy výboru o prerokovaní predmetného návrhu a predložiť ju na schválenie gestorskému výboru.

Určený výbor ako gestorský výbor k predmetnému návrhu rokoval na svojom zasadnutí dňa 25. júna 2024 uznesením č. 33 schválil správu výboru o prerokovaní uvedeného materiálu vo výbore.

Prílohou tejto správy je i návrh na uznesenie Národnej rady SR.

Bratislava 25. júna 2025

Ivan Hazucha

podpredseda Výboru NR SR pre ľudské práva a národnostné menšiny

N Á R O D N Á R A D A  S L O V E N S K E J R E P U B L I K Y

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č.

návrh

# UZNESENIE

# NÁRODNEJ RADY SLOVENSKEJ REPUBLIKY

z .... júna 2024

k návrhu na voľbu predsedu Úradu na ochranu osobných údajov Slovenskej republiky

**Národná rada Slovenskej republiky**

podľa § 82 ods. 1 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov

*na návrh vlády Slovenskej republiky*

**z v o l i l a**

**JUDr. Zuzanu Valkovú**

za predsedníčku Úradu na ochranu osobných údajov Slovenskej republiky.